open-index/open-wikipedia-markdown huggingface dataset:
Alfabeta mandaia

La **alfabeta mandaia** ia evolui entre la sentenios du e sete ce de un forma corente o de la alfabet arami o de la alfabeta partian. Lo ia es developada par membros de la relijio gnostica, mandaisme, un relijio de Mesopotami sude, per scrive la lingua mandaia per usa liturjial. Mandaia clasica e sua desendente, neomandaia, es ancora alga usada ma par poca persones. La scrive no ia cambia multe tra la sentenios. La nom mandaia per la scrive es *abagada* o *abaga*, de la leteras prima de la alfabeta (a, ba, ga, etc). Lo es scriveda de destra a sinistra en linias orizonal. Lo es un scrive corente, ma no tota leteras junta en un parola. Contra la modo de la plu de linguas semitica, mandaia indica sua vocales como un alfabeta completa. Spasios separa parolas individua.
Et facere et pati fortia Romanum est

***Et facere et pati fortia Romanum est*** es un dise latina cual sinifia "Ata e sufri corajosa distingui un roman". Lo veni de la libro de Tito Livio *De la fundi de la site* 2, 12, 9.
Cultur cristian

La **cultur cristian** refere a la praticas cultural comun en cristianisme. Cristianisme ia estende rapida de Filastin a Suria, Anatolia, Europa, Mesopotamia, Misre, Itiopia, e an Barat, e a la fini de la sentenio cuatro, e ia deveni ultima la eglesa ofisial de la Impero Roman. La cultur cristian ia influe a asorba multe cualias de la cultur de Bizantio elinica-roman, e de otra cultures de Europa, Asia sude-ueste, la Caucasos, e posible India.

La cultur de Europa (e ultima de la mundo ueste) ia es cuasi identica a la cultur cristian, e multe de la popla de la mundo ueste pote es descriveda como cristianes cultural. La idea de "Europa" e "la mundo ueste" ia es liada con la conseta de cristianisme, e multe istoristes sujeste ce cristianisme es la forte cual ia crea la identia unida european.
Irocuoi (popla)

La **irocuoi** o *haudenosaunee* (/ˈhoʊdənoʊˈʃoʊni/ - popla de la casa longa) es un confedera de americanes orijinal, istorial potiosa, de la SUA norde-este e areas prosima. Los ia es conosda en la anios colonial a la franses como la Liga Irocuoi, e plu tarde como la Confedera Irocuoi, e a la engles como la Sinco Nasiones, composada de la mohauc, onondaga, oneda, caiuga, e seneca. Pos 1722, los ia aseta la popla tuscarora, ci ia parla un lingua relatada, de la sude-este de la SUA, como membros de sua confedera, e ia deveni conoseda como la Ses Nasiones.

La irocuoi ia asorbe multe otra poplas en sua tribus como la resulta de gera, adota de caturadas, e par ofre refuja a popla deslocada, xef par la europeanes. La cultur irocuoi aseta tota persones adotada como membros de la clanes e tribus de sua familias adotante.

La irocuoianes istorial autonom de la confedera, la laurentianes, la hurones e uiandotes, la eris, e la suscuehanoc, ance parlada linguas irocuoi, pd sua linguas desendeda de la mesma protoirocuoianes. Ma los ia es istorial enemis de la nasiones de la confedera. Ance, tsalagi (engles: cherokee) es ance un lingua irocuoi. Los ia migra a sude de la area de la Lagos Grande, a la area montanian de la SUA sude-este, prosima a la area de la tuscarora.

En 2010, plu ca 45,000 membros ofisial de la Ses Nasiones abita en Canada, e sirca 80,000 en la SUA.

## Lias esterna
* Wikimedia Commons – fotos de stradas e canales
Aristofane

**Aristofane** (elinica Ἀριστοφάνης, sirca 446 a sirca 386 aec) ia es un autor teatral de comedias de Atina antica. Des-un de sua cuatro-des teatrales survive completa. Esta, juntada a fratos de alga otra teatrales, furni esemplos unica real de la comedia conoseda como "Comedia Vea" e es usada per defini lo.

Conoseda como "la padre de comedia" e "la prinse de comedia antica", Aristofane ia recrea la vive dial de Atina antica plu bon ca cualce otra autor. Sua potias de burla ia es temeda e atestada par contemporares influosa. Platon ia sujeste ce "La nubes" ia es malacusa cual ia contribui a la litiga cual resulta en la condena de Socrate a sua mori, an si otra burlores teatral ia maldescrive ance la filosofiste.

La presenta du de Aristofane - "La babilonianes" (aora perdida) - ia es denunsiada par la demogogo Cleon como un malacusa contra la site de Atina. Posible, la caso ia es debatada en corte, ma la detalias de la litiga no es arcivada e Aristofane ia maldescrive Cleon sin compati en sua presentas seguente, spesial "La cavalores", la prima de multe presentas cual el ia dirije se mesma. "En mea opina", el dise par la coro, "la autor-dirijor de comedias ave la labora la plu difisil de tota".

## La obras de Aristofane completa
* La Acarnianes (Acharnenses, Ἀχαρνεῖς, 425 aec)
* La cavalores (Equites, Ἱππεῖς, 424 aec)
* La nubes (Nubes, Νεφέλαι
* La vespas (Vespae, Σφῆκες, 422 aec) 
* Pas (Pax, Εἰρήνη, 421 aec)
* La aves (Aves, Ὄρνιθες, 414 aec)
* Lisistrata (Lysistrata, Λυσιστράτη, 411 aec) 
* La femes ci selebra la tesmoforia (Thesmophoriazusae, Θεσμοφοριάζουσαι 411 aec)
* La ranas (Ranae, Βάτραχοι, 404 vel 403 aec) 
* La asembla de la femes (Ecclesiazusae, Ἐκκλησιάζουσαι, inter 393 et 391 aec), en cual la parola la plu longa es incluida: *Lopado­temakho­selakho­galeo­kranio­leipsano­drim­hypo­trimmato­silphio­karabo­melito­katakekhy­meno­kikhl­epi­kossypho­phatto­perister­alektryon­opto­kephallio­kigklo­peleio­lagōio­siraio­baphē­tragano­pterýgōn*
* Ricia (Plutus, Πλοῦτος, 388 aec)
Historia Augusta

La ***Historia Augusta*** es un colie de biografias de la Impero Roman tarda, scriveda en latina, de imperores roman, sua colaborores plu joven, eritores elejeda e usurpores de la periodo entre 117 e 284. Suposada seguente la model de un obra simil de Suetonio, *La vive de la des-du cesares*, lo presenta se como un colie de obras de ses autores diferente (conoseda coletiva como *Scriptores Historiae Augustae*), scriveda en la renas de Diocletiano e Constantino 1 e dirijeda a esta imperores e a otra persones importante en Roma. La colie ave 30 biografias, la plu de cual conteninte la vive de un sola imperor, en cuando otras inclui un grupo de du o plu, juntada car esta imperores ia es simil o contempora.
Louis-Ferdinand Céline

**Louis-Ferdinand Céline** ia es la nom de pen de **Louis Ferdinand Auguste Destouches** (27 Maio 1899 - 1 Julio 1961), novelor, libretor e dotor medical franses. El ia developa stilo nova de leteratur cual ia moderni la leteratur franses. Sua obra la plu famosa es la novela de 1932, *Viaja a la fini de la note*. Sua suporta per Adolf Hitler, per nazisme, faxisme, e razisme, e per sua libretas antiiudiste, ia complica sua lega como un icon cultural.
Conversa grande

La **conversa grande** es la prosede corente de scrivores e pensores ci refere, construi e refina, e compara la labora de sua presedores, distinguida par scrivores en la canon ueste, e es la nom usada en la promove de la *Grande libros de la mundo ueste* publicida par la la *Ensiclopedia Brites* en 1952. Lo es la titulo de la volum un de la edita prima de esta colie de libros, scriveda par Robert Maynard Hutchins, e ance un volum ajuntable a la edita su (1990), scriveda par Mortimer Adler.

Seguente Hutchins, "la tradision de la ueste es corpida en la conversa grande cual comensa en la matina de istoria e continua asta oji". Adler ia dise:

## Referes


## Lias esterna
* La tradision de la Ueste&nbsp;– capitol un de "La conversa grande" enlinia
* “La conversa grande” (La esajo clasica de La libros grande par Robert Hutchins)&nbsp;– estraeda estendeda de "La conversa grande" cual veni con la edita du de la Libros grande de la mundo ueste
* Grupo de discute sur la libro
Istorias (Herodoto)

La **Istorias** (elinica Ἱστορίαι) de Herodoto es considerada la obra prima de istoria en la leteratur ueste. Scriveda en 440 aec en la dialeto ionian de elinica clasica, la Istorias servi como un rejistra de tradisiones antica, politica, jeografia e desacordas de varia cultures cual ia es conoseda en Asia ueste, Africa norde e Elas en acel tempo. An si no es un rejistra entera nonpartal, lo resta un de la fontes ueste plu importante sur esta cosas. en ajunta, lo ia institui la jenera e studia de istoria en la mundo ueste (an con la esiste de rejistras istorial e arcivos a ante).

## Lia esterna
* Testo en lingua franca nova
Salustio

**Salustio** ia es un istoriste, politiciste e *novus homo* roman, de un familia roman de clase basa. El ia nase en Amiternum en la pais de la sabinas e ia es un *popularis* e un oposor de la aristocratia roman vea, tra sua carera, e plu tarde un partisan de Julio Cesar. Salustio es la istoriste roman plu antica con un obra survivente su sua nom, de cual *La gera de Catilina*, *La gera de Iugurta* e la *Istorias* ancora esiste. Salustio ia es xef influeda par la istoriste elinica Tucidide e ia oteni multe ricia de sua governoria en Africa.
Historiae romanae ad M. Vinicium libri duo

La ***Historiae Romanae ad M. Vinicio libri duo*** ("La istoria roman, par M. Vinicium, en du libros") es la sola obra survivente de Velleio Patercolo. Probable scriveda en 30 ec, anio de sua publica, la obra es dedicada a Marco Vinicio, consul en acel mesma anio. La autor proposa scrive un compendio de istoria universal sesionida en du libros: la libro un, con multe bucos, ave 18 capitoles, e la libro du, 131. La plu parte de la obra foca en avenis plu prosima a la epoca de sua scrive.
Depintor de sirenas

**La depintor de sirenas** es la nom donada a un artiste de Elas antica ci decora vasos de figures roja de Atica, ma ci no ia suscrive los. Sua nom real e la datas de sua nase e mor no es conoseda. Seguente la pratica tradisional, sua nom ia es derivada de la sujeto de un de sua obras - un vaso cual mostra un sena de la Odisea par Homer: Odiseo es liada a la masto de sua barcon cuando el pasa longo la isola de la sirenas, femes avin perilosa. Espertas estima ce el ia labora en Atina en la anios 480 a 470 aec.

Alga de sua vasos conservada es esibida publica a la Museo Brites e a la Museo Louvre:
*London, Museo Brites: Odiseo e la sirenas, sirca 480 a 470 aec.
*Paris, Museo Louvre: La luta entre Heracles e Apollo per la trepede de Delfi, sirca 480 aec.
La Dialogos de Platon (lista)

Platon (Πλάτων) ia scrive plu ca 30 dialogos, en cual el discute, par usa la vose de Socrate e sua studentes, cosas variosa de interese per filosofia elinica. Tota sua obras es crededa como survivente intera per supra 2400 anios.

* Apolojia  (Platon)
* Carmide (Platon)
* Cratilo (Platon)
* Critia (Platon)
* Criton (Platon)
* Eutidemo (Platon)
* Eutifron (Platon)
* Gorgia (Platon)
* Ion (Platon)
* Republica (Platon)
* Lace (Platon)
* De leges (Platon)
* Lisi  (Platon)
* Menon (Platon)
* Parmenide (Platon)
* Fedon (Platon)
* Fedro (Platon)
* Filebo (Platon)
* Protagora (Platon)
* La sofiste (Platon)
* La statiste (Platon)
* La banceta (Platon) (Simposio)
* La letera sete (Platon)
* Teteto (Platon)
* Timeo (Platon)
Democratia

**Democratia** (de la elinica δημοκρατία, "rena par la popla"), en sua sinifia moderen, ave tre aspetas, tota per un sistem de governa en cual la sitadanes eserse potia par vota En un democratia direta, la sitadanes intera forma la corpo governante, e los vota direta sur cada caso, pe sur la pasa de un lege spesial de imposta. En un democratia represental, la sitadanes eleje representores de entre se mesma. Esta representores asembla per forma un corpo governante, como un lejeria. En un democratia constitual, la potias de la majoria es eserseda en un strutur de un democratia represental, ma la constitui limita la majoria e proteje la minorias, tipa par la promove de diretos individua, pe libria de parla o libria de asosia. 

La nonsertia de resultas es inerente en democratia, cual causa de tota fortias debe luta repetente per la reali de sua interesas, cual es como la potia de un grupo de persones devolui a un colie de regulas. Democratia ueste, como distinguida de lo cual ia esiste en sosias premoderne, es jeneral videda como orijina en la site-statos como Atina clasica e la Republica Roman, do scemas variosa e grados de diretos de vota de la popla (mas e libre), ia es atentada ante la forma ia desapare en la ueste a la comensa en cuando acel edas ia cade.

Seguente la siensiste de politica Larry Diamond, democratia es composada de cuatro elementos importante: un sistem political per eleje e recambia la governa par elejes libre e justa; la partisipa ativa de la popla, como sitadanes, en politicas e la vive sivil; proteje de la diretos umana de tota sitadanes; e un rena de leges, en cual la leges e prosedes aplica egal a tota sitadanes.

La terma ia apare en la sentenio sinco aec per nomi la sistemes political cual esiste alora en la site-statos elinica, spesial Atina, per sinifia "rena par la popla", contrastante con aristocratia (ἀριστοκρατία), cual sinifa "rena de un elite". Teorial, esta definas es oposante, ma pratica la distingui ia es istorial neblida. La sistem de Atina clasica, per esemplo, ia dona sitadania democrata a omes libre, e ia escluida sclavos e femes de partisipa. En cuasi tota governas democrata tra istoria antica e moderne, sitidania democrata es composada de un clase elite, asta la permete de vota ia es estendeda a tota sitadanes adulte en la plu de democratias moderne tra la promoves de vota de la sentenios 19 e 20.

Democratia contrasta con formas de governa en cual potia es tenida par un individua, como en un monarcia asoluta o dictatura, o en cual potia es tenida par un cuantia peti de individuas, como en un oligarcia o plutocratia. An tal, esta oposas, eritada de filosofia elinica, es aora ambigua car governas moderne ave elementos miscada democrata, oligarciste, e monarcial. Karl Popper ia defini democratia como contrastante con tirania o autarcia, e donce focante sur la oportunas per la pople per controla sua xefes e per espulsa los sin nesesa un revolui.
Obras teatral de Shakespeare (lista)

La **obras teatral** scriveda par William Shakespeare (pronunsiada *Uiliam Xecspir*), poesior, autor teatral, e ator engles, ave la reputa de parteni entre la obras la plu grande en la lingua engles e en leteratur de la mundo ueste. Tradisional, la obras ia es divideda entre la jeneros trajedia, istoria, e comedia. Los ia es traduida a tota lingua major esistente, e es presentada continual tra la tota mundo.

### Comedias
# *[[La tempesta]]*
# *[[Du seniores de Verona]]*
# *[[La comadres joiosa de Windsor]]*
# *[[Mesura per mesura]]*
# *[[La comedia de eras]]*
# *[[Multe ruido per no cosa]]*
# *[[La penas de ama perdida]]*
# *[[Un sonia de un note de mediaestate]]*
# *[[La mercator de Venezia]]*
# *[[Como tu gusta]]*
# *[[La arpia domada]]*
# *[[Tota es bon cual fini bon]]*
# *[[Note des-du]]*
# *[[La nara de inverno]]*
# *[[Pericles, Prinse de Tir]]*
# *[[La du relatadas nobil]]*

### Istorias
# *[[Re Juan (Shakespeare)|Re Juan]]*
# *[[Re Ricardo 2 (Shakespeare)|Re Ricardo 2]]*
# *[[Re Henri 4 (parte prima)]]*
# *[[Re Henri 4 (parte du)]]*
# *[[Re Henri 5 (Shakespeare)|Re Henri 5]]*
# *[[Re Henri 6 (parte prima)]]*
# *[[Re Henri 6 (parte du)]]*
# *[[Re Henri 6 (parte tre)]]*
# *[[Re Ricardo 3 (Shakespeare)|Re Ricardo 3]]*
# *[[Re Henri 8 (Shakespeare)|Re Henri 8]]*
# *[[Re Eduardo 3 (Shakespeare)|Re Eduardo 3]]*

### Trajedias
# *[[Troilo e Cresida (Shakespeare)|Troilo e Cresida]]*
# *[[Coriolano (Shakespeare)|Coriolano]]*
# *[[Tito Andronico (Shakespeare)|Tito Andronico]]*
# *[[Romeo e Julieta (Shakespeare)|Romeo e Julieta]]*
# *[[Timon de Atina (Shakespeare)|Timon de Atina]]*
# *[[Julio Cesar (Shakespeare)|Julio Cesar]]*
# *[[Macbeth (Shakespeare)|Macbeth]]*
# *[[Hamlet (Shakespeare)|Hamlet]]*
# *[[Re Lear (Shakespeare)|Re Lear]]*
# *[[Otelo (Shakespeare)|Otelo]]*
# *[[Antonio e Cleopatra (Shakespeare)|Antonio e Cleopatra]]*
# *[[Simbolino (Shakespeare)|Simbolino]]*
Obras de Aristotele (lista)

**La Obras de Aristotele** o *Corpus Aristotelicum* es un colie de la obras par Aristotele cual ia survive de Anticia tra transmetes de manoscritos medieval. Esta segue  la organiza par Immanuel Bekker de la sentenio 19, cual es fundida sur clasis antica de esta obras.

**[[Lojica]]**
:***[[Organon (Aristotele)]]***
::Categorias (Aristotele)
::Analise a ante
::Analise a pos
::Topicas
::Refutas sofiste
**[[Fisica]] (filosofia natural)**
:Fisica (Aristotele)
:Sur la sielos
:Sur jenera e dejenera
:Meteorolojia (Aristotele)
:Sur la spirito
:***[[Teses peti sur natura]]***
::Sensa e la sensable 
::Sur memoria
::Sur dormi
::Sur sonias
::Sur divina en dormi
::Sur la longia e cortia de vive
::Sur jovenia, veia, vive e mori, e respira
:Istoria de animales
:Sur la partes de animales
:Sur la move de animales
:Sur la jenera de animales
:Problemes (Aristotele) (disputada)
**[[Metafisica]]**
:Metafisica (Aristotele)
**[[Etica e politica]]**
:Etica de Nicomaco
:Etica grande (disputada)
:Etica de Eudemio
:Politica (Aristotele)
:Economica (Aristotele) (disputada)
**[[Retorica]] e [[poesia]]**
:Retorica (Aristotele)
:Poesia (Aristotele)
Marguerite de Frans

**Margarita de Valois** (pron "valuá"; 14 maio 1553 – 27 marto 1615), ia es un prinsesa franses de la dinastio de Valois ci ia deveni la sposa real de Navara e plu tarde de Frans ance. Par sua sposi con Henri tre de Navara (plu tarde Henri cuatro de Frans), el ia es la rea de Navara e alora de Frans a la asende de sua sposo en 1589 a la trono de Frans. Sua sposi ia es negada en 1599 par un deside par la Pape. El ia es la fia de Re Henri du de Frans e Caterina de Medici (pron "méditxi"), e la sore de res Fransesco du, Carlos nove, e Henri tre. Sua sposi, cual ia ta selebra la reconsilia de catolicas e ugonotes, ia es susida par la Masacra de la dia de san Bartolomeo, e la recomensa de la turbas de relijio cual segue. En la desacorda entre Henri 3 e la Noncontentes (aristocratas ci oposa la asolutisme de la re), el ia suporta la lado de Fransisco, dux de Anjou, de la Noncontentes e sua frate plu joven, e esta ia causa un antipatia profonda a Margarita par la re.

Cuando el ia es la rea de Navara, el ia prende un rol reconsiliante en la relatas turbosa entre sua sposo e la monarcia franses. Navetida entre du cortes, el ia atenta condui un vive felis con sua sposo, ma sua sterilia e la tensas inerente en la Geras franses de relijio ia cuasa la fini de sua sposi. Maltratada par un frate ci ia es fasil ofendeda, e rejetada par un sposo nonconstante e oportuniste, Margarita ia eleje prende un rol oposante en 1585. El ia alia se con la Alia Catolica e ia es forsada per vive en Auvergne (pron "overnie") en un esclui cual ia dura 20 anios.

El ia es un fem de leteras bon conoseda e un mente luminada, el ia es ance un patron multe jenerosa e ia partisipa multe en la vive cultural de la corte, spesial pos sua reveni de esclui en 1605. El ia promove neoplatonisme, cual ia predica la supremia de ama platonica supra ama fisical. Cuando prisonida, el ia prende vantaje de la tempo per scrive sua autobiografia, la fem prima ci ia fa lo. El ia es un de la femes la plu modosa de sua eda, e ia influe multe de la cortes real de Europa con sua vestes.

El ia deveni un vitim de un tradision de istoriografia cual ia destrui la importantia de sua atas en la sfero politica de la eda, per reforti la cambia de dinastios franses de la Valois a la Bourbon, contribuinte un sensa de autoria a la malacusa cual sirculi sur el, e ia crea la mito de un fem bela e culturada, ma nimfomanica e insestosa. Esta mito ia cristali sirca la nometa famosa de Rea Margot, inventada par Alexandro Dumas (padre).
Re Lear (Shakespeare)

**Re Lear** es un trajedia scriveda par William Shakespeare. Lo descrive la desende gradal a dementia de la Re, pos cuando el ia desprende sua rena par dona legas a du de sua tre fias, puiada par la du fias ci adula el continual, cual trae resultas trajedial a tota. Derivada de la lejenda de Leir de Britan, un re mital de la celtas de britan ante la invade de la romanes, la obra ia es ajustada per la stadio e sinema, con la rol xef desirada par multe de atores la plu famosa de la mundo. La trajedia ia es scriveda probable en 1605 e la presenta prima ia es probable en London a la festa de san Stefan (26 desembre) en 1606, e lo ia es probable scriveda en 1605.

## Lia esterna
* Per un tradui a lfn de la engles orijinal, vade a asi.
Ajuntada:La obras de Euripide

Euripede (Εὐριπίδης, sirca 480 - 406 aec) ia es un scrivor de trajedias de Atina clasica. El es un de la tre scrivores de trajedias de Elas de ci un cuantia sinifiante de sua obras ia survive. La eruditas antica ia sujeste ce el ia scrive plu ca 90 obras teatral. De estas, 18 o 19 ia survive cuasi completa.
Africanses

La **africanses** es la etnico sudafrican cual desende xef de la colonistes nederlandes prima ci ia ariva a Sudafrica en la sentenios 17 e 18. Los ia domina tradisional la cultivas e la politica ante 1994. Sua propre lingua, africans, es la lingua tre de la plu parladas en Sudafrica. Lo ia evolui de la nederlandes demotica de Nederland sude, ajuntante parolas traeda de la Indias Este Nederlandes (oji Indonesia) e de Madagasicara par la sclavos. La africanses es 5,2% de la popla intera de Sudafrica, longo la cuantia de sudafricanes blanca ci parla africans como lingua prima en la conta de abitores nasional de Sudafrica de 2011.

La ariva de la esploror portuges Vasco da Gama a Kolkatta en 1489 ia abri un porteta de asede libre a Asia de Europa ueste a sirca la Capo de Bon Espera; an tal, lo ance ia nesesa la fundi e securi de stasiones de comersia en la este. Multe rapida un potia european ia segue la otra, tota zelosa per comersia longo esta ruta. La portugeses ia ariva en la baia Mossel en 1500, los ia esplora la baia Table du anios a pos, e en 1510 ia comensa atacante la tera interna. Corta pos la Republica Nederlandes ia envia barcones mercator a Barat, e en 1602 ia fundi la *Vereenigde Oostindische Compagnie* (Compania Nederlandes de Barat Este; VOC). Como la volum de trafica a sirca la Capo ia crese, la Compania ia reconose sua porto natural como un loca per furni se con acua per viajas longa sirca Africa a la Este e ia institui un posto per furni comeda en 1652.
Museo Louvre

La **Louvre** (franses *Musée du Louvre*) es la museo de arte plu grande en la mundo e un monumento istorial en Paris, Frans. Un monumento sentral de la site, lo es locada en la riva destra de la Sena en la distrito un de la site. Sirca 38 000 ojeto de la preistoria asta la sentenio 21 es esibida en un area de 72 735 metres cuadrida. En 2017, lo ia es la museo plu visitada en la mundo, con 8,1 milion visitores.
Lana Oro

En la mitolojia elinica, la **Lana Oro** (elinica χρυσόμαλλον δέρας *chrysómallon déras*) es un lana de un ovea mas con alas e la lana orosa, cual ia es tenida en Colcis. La lana es un simbol de autoria.
Prima Consilio de Nicea

La **Prima Consilio de Nicea** (elinica Νίκαια [ˈnikεa])  ia es un consilio de bispos cristian asemblada en la site de Nicea (oji İznik, Provinse Bursa, Turcia) par la imperor Constantino 1 en 325 ec. Constantino 1 ia organiza la consilio seguente la strutur de la Senato roman e ia preside lo, ma no ia ave vota ofisial.
Alfabeta elefen

**Lingua franca nova** usa la du alfabetas la plu comun conoseda en la mundo: la roman (o latina) e la cirilica.





K, Q, W, e Y no apare en parolas comun. On usa los sola per conserva la formas orijinal de nomes propre e de parolas stranjer. Lo es simil per acel leteras de la alfabeta cirilica cual no es listada.

Ance H no es comun, ma on trova lo en alga termas tecnical e cultural.

## Nomes de leteras

On usa la silabas seguente per nomi leteras en parla, per esemplo cuando on spele un parola:





Estas es nomes, e on pote plurali los: **as**, **bes**, **efes**.

En scrive, on pote presenta simple la letera mesma, en forma major, con **-s** ajuntada en la plural:


* **La parola "matematica" ave tre As, du Ms** (pronunsia: **emes**)**, e un E.**


## Diftongos
Normal, cuando un vocal segue un otra, on pronunsia los en du silabas separada. Ma cuando la vocal du es I o U, la du vocales formi un diftongo:





La ajunta de un prefisa no crea un diftongo: **reuni** [re-uni], **supraindise** [supra-indise]. Per razonas simil, du silabas separada es ance normal en alga otra parolas: **egoiste** [ego-iste], **proibi** [pro-ibi]. La disionario indica tal parolas, pe: "proibi (o-i)".

La segue EI es rara. Lo es normal pronunsiada como du vocales separada: **ateiste** [ate-iste], **feida** [fe-ida], **reinventa** [re-inventa]. Ma si on trova ce esta pronunsia es difisil, on pote dise [ej] o an [e] en loca.

Cuando I o U presede un otra vocal, on redui lo a un semivocal – [j], [w] – en la casos seguente:





En otra casos – pe: **emosia**, **abitual**, **plia** – la I o U resta como un vocal plen. An si esta regulas defini la pronunsia normal per diftongos, on pote iniora los sin confusa.
A

**A** es la letera un de la alfabeta elefen, qual es un parte de la alfabeta latina. Lo es prendeda de la letera un de la alfabeta elinica (alfa), cual es alora prendeda de la alef de la alfabeta fenisia, cual veni de la ieroglifo egiptian de un testa de bove.
Omeostase

La **omeostase** es la tende de organismes a autoregula e manteni sua ambiente interna en un ecuilibra relativa stable.

La conseta de regula de la ambiente interna ia es descriveda par la fisiolojiste Claude Bernard en 1865, e la parola omeostase ia es creada par Walter Bradford Cannon en 1926. Omeostase es casi sola un terma biolojial, referente a la consetas descriveda par Bernard e Cannon, consernante la constantia de la ambiente interna en cual la selulas de la corpo vive e survive. La terma sibernetica es aplicada a sistemes de controla tecnolojial como termostatos, cual funsiona como mecanicismes omeostasal, ma es frecuente definida multe plu larga ca la terma biolojial.
Oso

Un **oso** es un organo rijida cual composa la sceleto de umanas e otra vertebratos. La osos suporta e proteje varia organos de la corpo, produi selulas de sangue roja e blanca, reserva minerales, furni strutur e suporta a la corpo e permete movablia.
Englesismes en espaniol

La **englesismes en espaniol** es la cualias linguas de clases diferente orijinada en engles e cual ia jenerali en alga varias de espaniol o en tota la espaniol, arivante ance a sustitui elementos orijinal espaniol. Par causa ce la espaniol es distribuida en du areas jeografial separada par la Mar Atlantica, la englesisme de espaniol ave situas diferente en America e Espania.
Patriotisme

**Patriotisme** o orgulo nasional es la ideolojia de ama e dedica a un propre pais, e un senti de alia con otra sitadanes ci comparti la mesma valuas. Esta pote es un combina de multe cualias diferente relatante a sua propre pais, incluinte aspetas etnical, cultural, political, o istorial. Lo inclui un grupo de consetas prosima relatada a los de nasionalisme.

Alga formas de patriotisme asentua la simbolisme romantica de cultiva e familia, per esemplo la idea de "Blut und Boden" (sangue e tera) de alga patriotas de Deutxland en la sententio 20 temprana. Tro multe patriotisme en la defende de un nasion es ance nomida "xovinisme" (de un patriota franses estrema, Nicolas Chauvin) e "jingoisme" (de un cantada engles popular promovente la partisipa en la Gera Ruso-Turces (1877–78).

La idea jeneral de un virtua sivil e dedica a la grupo ia es atestada en cultur tra la mundo e la periodo istorial. Per la pensores de la Lumina de Europa en la sentenio 18, la idea de fida a la stato ia es xef considerada como un contraste a fido a la eglesa. Esta pensores ia critica ance cual los ia vide como la esede de patriotisme. En 1774, Samuel Johnson ia publica *La Patriota*, un critica de patriotisme falsa: "Patriotisme es la refuja final de la vil".

En la mesma sentenio, Voltaire ia dise *Il est triste que souvent, pour être bon patriote, on soit l’ennemi du reste des hommes* ("Lo es triste ce, per es un bon patriota, on debe deveni la enemi de la resta de umania").

Plu resente, George Orwell, en sua esaia influente *Notas sur Nasionalisme* ia distingui patriotisme de la conseta relatada de nasionalisme:

Marxistes ia ave opinas variosa regardante patriotisme. A un lado, Karl Marx ia dise famosa, "La omes laborante no ave un nasion" e "la supremia de la proletaria va causa ce la diferes nasional ta desapare an plu rapida". La mesma idea es promoveda par la trotscistes de oji, como Alan Woods, ci "favore destrui tota fronteras e crea un comunia mundal sosialiste".

A la otra lado, stalinistes e maoistes tipal suporta un patriotisme sosialiste fundida sur la teoria de sosialisme en un nasion.

## Referes
Limpi etnical

**Limpi etnical** (o "puri etnical")es un estrae sistemosa e forsada de un etnico de un teritorio par un etnico o governa plu potiosa, comun con la intende de crea un situa etnical omojen. La metodos usada pote es formas variosa de migra forsada, menasa, jenoside, e viola sesal, etc.

Limpi etnical es comun acompaniada con efortas per sutra evidentia fisical e cultural de la grupo estraeda en la teritorio, par la destrui de casas, sentros sosial, cultiverias, infrastrutur, e par la viola de monumentos, semeteros, e locas santa.

La terma ia es prima usada en la Geras de Iugoslavia e sitada en esta contesto como un parola evitante simil a lo de la "solve final" de la nazis. De la desenio de 1990, la terma ia gania aseta vasta par causa de la usa en jornalisme e la media.

La reporta final de la comite de espertas, establida par la Consilio de Securia de la NU, ia defini "limpi etnical" como "un politica intendeda desiniada par un grupo etnica o relijiosa per estrae par metodos violente o menasante con teror la popla sivil de un otra grupo etnica o relijiosa de areas jeografial spesifada." En sua reporta presedente la consilio ia nota "fundida sur la multe reportas descrivente la politica e praticas conduida en la Iugoslavia pasada, 'limpi etnica' ia es fada par mata, tortura, aresta e deteni caprisal, esecutas estralegal, atacas e violes sesal, restrinje de la popla sivil en getos, estrae, remove, e deporta forsada,  atacas o menasas de atacas intendeda sur siviles e areas sivil, e destrui nonprovocada de propria. Esta praticas composa crimines contra umania e pote es incluida en crimines de gera spesifada. Plu, tal atas pote ance es incluida en la sinifia de la Conveni sur Jenoside."

Cuasi tota nasiones e multe etnicas ia partisipa en limpi etnica tra la sentenios.

## Referes
Jenoside

La Conveni sur Jenoside de la Nasiones Unida, cual ia es instituida en 1948, defina **jenoside** como un ata intendeda per destrui un popla (normal definada como un grupo etnica, nasional, razal, o reliosa) en tota o en parte. La parola es un combina de la parola elinica *genos* ("raza", "popla") e la sufisa latina *-cide* (la ata de mata"). La terma ia es creada par Raphael Lemkin en sua libro de 1944 *Axis Rule in Occupied Europe* ("La rena de la Axe en Europa ocupada").

Lo ia es aplicada a la Olocausto (la mata de sirca ses milion iudis, e de 11 milion plu persones variosa) e multe otra matas de masas incluinte la jenoside de americanes orijinal, de haiarenes, de elinicas, de asirianes, de serbsces, e de curdes, la Holodomor (un famia creada en Ucraina), la jenosides en Indonesia, en Guatemala, en Bangladex, en Camputxea, en Bosnia, en Darfur, e en Ruanda, e multe plu. La *Political Instability Task Force* ("forte cargada con la studia de nonstablia political") de la SUA ia estima ce, entre 1956 e 2016, 43 jenosides ia aveni, causante la mori de sirca 50 milion persones.
Seramica en Elas antica

La **seramica en Elas antica**, par causa de sua dura relativa, ensirca un grande parte de la rejistra arceolojial de Elas antica, e de ala es multe de lo (plu ca 100 000 vasos depintada es rejistrada en la *Corpus vasorum antiquorum*), lo ia ave un influe nonproportial grande sur nosa comprende de la sosia elinica. La fratos de vasos dejetada o enterada en la milenio 1 aec es ancora la gida disponable plu bon per comprende la vive e mente costumal de la elinicas antica. On ia ave varia vasos produi local per usa dial e en la cosina, an tal seramica plu delicata de rejiones como Atica ia es importada par otra sivilias tra la Mar Mediteraneo, como la etruscas en Italia. On ia ave varias rejional, como la seramica elinica antica de Italia sude.
Catalanisme (linguistica)

Un **catalanisme** es la presensa de un elemento o cualia lingual catalan en otra lingua do no ia trova orijinal. La catalanismes apare do on ave contata con persones ci parla catalan.
Tebaida

La **Tebaida** (latina *Thēbaïs*) es un epica latina en 12 libros scriveda en exametre datilal par Publio Papinio Statio. La poesia trata la sicle teban e la ataca de la sete campeones de Argos contra la site de Tebas.
Via tre

La **via tre** es un promove political simil a sentrisme, cual atenta reconsilia ideas de la ala destra e ala sinistra par promove un sintese, cual varia par nasion, de alga politicas economial de la destra sentral e alga politicas sosial de la sinistra sentral. Lo ia es creada como un reevalua de politicas political en promove progresante de la sinistra sentral como un responde a dutas regardante la vablia economial de la stato e la usa esesente de politicas economial interveniste cual ia es popularida par Keynesianisme, ma cual alora ia contrasta con la crese de popularia per libralisme economial e la destra nova. La via tre es promoveda xef par promoves sosial libral.

La via tre suporta la xerca per egalia plu grande en sosia tra ata per crese la distribui de capasias e donas produosa en cuando rejetante la redistribui de revenus como un modo de ateni esta gol. Lo asentua un obliga per bujetas en ecuilibria, furninte oportunia egal cual es combinada con un asentua sur obliga personal, la desentrali de potia governal a la nivel la plu basa posible, coraji e promove de coopera de asosias publica e privata, boni la furni de labor, investi en la developa umana, preserva de capital sosial, e proteje de la ambiente.

La via tre ia es criticada par conservistes, libralistes clasica, e libertaristes ci promove capitalisme nonrestrijeda. Lo ia es ance criticada par democratas sosial, sosialistes democrata, anarcistes, e comunistes como un tradi de la values de la sinistra.
Restora (England)

La **Restora de la monarcia engles** ia aveni en la periodo Stuart. Lo ia comensa en 1660 cuando la monarcias engles, scotes e eres ia es tota restorada su la re Carlo 2. Esta ia segue la *Interregnum*, ance nomida Protejoria, cual ia segue la Geras de la tre renas.

La terma *Restora* es usada per descrive ambos la aveni par cual la monarcia ia es restorada e la periodo de varia anios a pos en cual un forma political nova ia es instituida. Lo es multe frecuente usada per covre la tota rena de Carlo 2 (1660-1688). En alga contestos pote es usada per covre la tota periodo de la res Stuart ultima asta la mori de la Rena Ana e la asende de Jorj 1 en 1714; per esemplo la comedia de la Restora ensirca obras scriveda asta 1710.
Obras de Sigmund Freud (lista)

**Sigmund Freud** (1856 - 1939) ia es la fundor de la teoria e terapia psicoanalise. El ia scrive multe libros, esaias, studias, leteras, e articles sur cosas tan diversa como la consensa e nonconsensa, represa, enfantia, sesalia, neurose, terapia, etc. Un lista de sua libros, e un lista partal de otra scrives:

LIbros
*1891 Sur afasia
*1895 Studias sur isteria (coscriveda con Josef Breuer)
*1899 La interpreta de sonias
*1904 La psicopatolojia de vive dial
*1905 Bromas e sua relata a la nonconsensa
*1905 Tre esaias sur la teoria de sesalia
*1907 Ilude e sonia en Gradiva de Jensen
*1910 Sinco lesones sur psicoanalise
*1910 Leonardo da Vinci, un memoria de sua enfantia
*1913 Totem e tabu: la sembles entre la vives mental de savajes e neuroticas
*1915–17 Lesones introduinte sur psicoanalise
*1920 Ultra la prinsipe de plasir
*1921 Psicolojia de grupos e la analise de la ego
*1923 La ego e la id
*1926 Constrinjes, sintomes, e ansia
*1926 La demanda sur analise laica
*1927 La futur de un ilude
*1930 Sivilia e sua noncontentes
*1933 Lesones introduinte nova sur psicoanalise
*1939 Moxe e monoteisme
*1940 Un resoma de psicoanalise

Esaias
*1909 La lumina sesal de enfantes
*1910 Sur psicoanalise "savaje"
*1914 Sur narsisisme
*1915 Pensas sur gera e moria
*1915 Instintos e sua vasilias
*1915 La nonconsensa
*1925 La represa
Stato Islamiste de Irac e la Levante

**La Stato Islamiste de Irac e la Levante** (*ad-Dawlah al-Islāmiyah fī 'l-ʿIrāq wa-sh-Shām* (الدولة الإسلامية في العراق والشام‎), cortida (en lfn) a SIIL, ma plu comun conoseda como ISIL, ISIS, o Daesh, es un organiza teroriste de la seta muslim de jihadistes salafi. Lo ia gania reconose mundal en 2014 temprana cuando lo forsa fortes de la governa iraci de sites importante en sua atacas a Irac ueste, segueda par sua catura de Mosul e la masacra en Sinjar.

La grupo ia es identifiada como un organiza teroriste par la Nasiones Unida e multe nasiones individua. SIIL es conoseda vasta per sua videos de destestis e otra tipos de esecutas de soldatos e siviles, incluinte jornalistes e laborores aidante, e per sua destrui de locas de erita cultural. La NU vide SIIL como culpable per la viole de diretos umana e crimines de gera. SIIL ia ance fa limpi entical a un grado istorial en Irac norde.

SIIL ia orijina como *Jama'at al-Tawhid wal-Jihad* en 1999, cual promete sua alia a al-Qaeda, e ia partisipa en la rebela iraci seguente la invade de Irac par fortes ueste en 2003, solisitada par la 
SUA. La grupo proclama se como un califia e ia comensa refere a se como la Stato Islamiste  (الدولة الإسلامية *ad-Dawlah al-Islāmiyah*) en junio 2014. Como un califia, lo declara ce lo ave autoria relijial, political, e militar supra tota muslimes en la mundo. La adota de la nom Stato Islamiste e sua idea de un califia ia es multe criticada, con la NU, governas variosa, e grupos de muslimes dominante rejetante sua statia.

(Alga pensores respetada, como Shri Rahul Gandhi de la Congresa Nasional de India, ia ofre un teoria alternativa cual sujeste ce la asentia de emplea ia es la razona xef per la crea de SIIL.)

En Suria, la grupo ia condui atacas a tera sur fortes governal e partitos oposante, e a desembre 2015, lo ia teni un area grande en Irac ueste e Suri este, conteninte entre 2.8 e 8 milion persones, do el ia enforsa sua interprete de lege xaria. SIIL es estimada como ativa en 18 paises tra la mundo, incluinte Afganistan e Pacistan, con "ramos aspirante" en Mali, Misre, Somalia, Bangladex, Indonesia, e Pilipinas. En 2015, on ia estima ce SIIL ia ave un bujeta anial de plu ca US$ bilion e un forte de plu ca 30,000 soldatos.

En julio 2017, la grupo ia perde controla de Mosul, sua site la plu grande, a la armada iraci. Seguente esta defeta major, SIIL ia continua perde teritorio a la statos variosa e otra fortes militar aliada contra se, asta lo ia controla no teritorio sinifiante a novembre 2017. Ofisiales militar de la SUA e analises militar simultan ia reporta en desembre 2017 ce la grupo ia reteni sola du persento de la teritorio cual los ia teni a ante. A 10 desembre 2017, la ministro prima de Irac, Haider al-Abadi ia dise ce la fortes iraci ia forsa la restas final de la Stato Islamiste de la nasion, tre anios pos la grupo militante ia catura sirca un tri de la teritorio iraci.
Curdi

La curdis (curdi: ورد‎, "curd") es un etnica en Asia sude-ueste, la plu abitante en un area contatante cual inclui partes de Turcia sude-este, Iran norde-ueste, Irac norde, e Suria norde. La curdis es clasida, par cultur, istoria, e lingua, como parteni a la popla iranica.

Global, la curdi es estimada como avente un cuantia de un basa de 30 milion a un posible alta de 45 milion, seguente la Institui Curdi de Paris, 2017. La plu abita en la rejion los regarda como Curdistan.  Promoves nasional curdi continua xerca autonomia plu grande e diretos cultural. Par abitua:
*Turcia: 15 -  20 milion
*Iran: 10 - 12 milion
*Irac: 8 - 8.5 milion
*Suria: 1.2 -1.5 milion
*Europa (diaspora): 1.2 - 1.5 milion
*USSR (pasada): .4 - .5 milion

## Lingua

Curdi (Kurdî o کوردی) es un colie de dialetos relatada parlada par la curdis. Lo es parlada xef en acel partes de Iran, Irac, Suria, e Turcia cual composa Curdistan. Curdi ave un state ofisial en Irac como un lingua nasional con arabi. Lo es reconoseda en Iran como un lingua rejional, e en Haiastan como un lingua minorial.

## Relijio

La curdis adere a un cuantia grande de relijios e setos diferente, e los es posible la popla la plu diversa en relijios de Asia ueste. Tradisional, curdis ia ajusta sua praticas de esta relijios plu ca otra etnicos. Esta es refletada en la diseda "comparada con la noncredor, la curdi es un muslim".

Oji, la majoria de curdis es muslimes suni, de la scola de Xafi.

La alevis (un ramo de islam xia con elementos de sufisme) es un otra minoria sinifiante entre la curdis. Los vive xef en Turcia, a do sirca 30% de curdis es alevis.

Iarsanisme (o Ahl-i Haqq)  es un relijio sinteseda, con elementos mitriste, fundida par sultan Sahak en la sentenio 14 tarde en Iran ueste. La plu de sua aderes, estimada a sirca .5 o un milion, abita en Iran ueste e Irac este, e es tipal curdis goran.

Iazidisme es un otra relijio sinteseda praticada entre comunias curdi. Lo ia es fundida par xec Adi ibn Musafir, un mistica de Lubnan. Lo ave ance cualias mitriste. Los ave entre .5 e 1.2 milion global.

Zoroastrianisme es un relijio antica de Asia sude-ueste, e es alora pratica par un cuantia peti de curdis. Cristianisme e iudisme es ance pratica par poca, e  cuasi tota iudis ia move a Israel.

## Cultur

La cultur curdi es un lega de la popla antica variosa cual ia formi la curdis moderne e sua sosia. Como la plu de otra poplas de Asia sude-ueste, un grado alta de influes mutual entre la curdis e sua visinas es clar. E elementos de la cultur curdi pote es videda en otra cultures de la rejion. Per la plu parte, la cultur curdi es la plu prosima a lo de otra poplas iranica.

## Lias esterna
* Wikimedia Commons – fotos de stradas e canales
Sculta de Mesopotamia antica

La **sculta de Mesopotamia** ia survive en la arcivo arceolojial de sosias temprana de la milenio des aec a la cultures de la eda de bronze de la imperos de sumer, acad, babilonia, e asiria. Esta imperos ia es recambiada en la eda de fero par los de neoasiria e neobabilonia. Como la cuna de sivilia, Mesopotamia ia trae developas cultural multe sinifial, incluinte la esemplos la plu vea de scrive. La sculta la plu comun ia es formas de sculta en petro e arjila. No multe depinta survive, ma la plu de scultas ia es ance pintada.

Sculta de Mesopotamia survive en multe formas: selos silindre con detalias pico, scultas de persones e animales peti, e relevas de grandias variosa, incluinte seramicas barata per la casa, alga relijiosa e otra no. Sujetos favoreda inclui dios, solitar o con adorores, e animales en senas variosa: repeteda en linias, solitar, luta con lunlotra o con un person, animales con un dio o person, o un arbor de vive. En e sirca la templos, on ia pote trova blocos e colonas de petra, con relevas representante ofres de adora, o onoras per vinses, o mostrante festas grande.
Isis

**Isis** ia es un diva major en la relijio de Egipte antica, de ce sua adora ia sperde tra la mundo elinica-roman. El ia es notada prima en la Rena Vea (sirca 2686–2181 aec) como un de la carateres major en la mito de Osiris, en cual el revive sua sposo matada, la re divin Osiris, e pare e proteje sua eritor Horus. El ia es crededa como aidante la mor per entra la vive pos mori como el ia aida Osiris, e el ia considerada la madre divin de la faraon, ci ia es comparada a Horus. Sua aida madral ia es clamada en encantas curante per benefica persones comun. Orijinal, el ia jua un rol limitada en rituos real e de la templos, an si el ia es plu importante en costumes funeral e en testos majial. El ia es tipal mostrada en arte como un umana fema portante un ieroglif tronin sur sua testa. Entre la Rena Nova (sirca 1550–1070 aec), como el ia adota cualias cual parteni orijinal a Hathor, la diva xef en tempos plu temprana, Isis ia comensa es mostrada con la xapo ornosa de Hathor: un disco de sol entre la cornos de un bove.

En la milenio prima aec, Osiris e Isis ia deveni la dios la plu comun adorada de la dios de Egipte, e Isis ia asorbeda cualias de multe otra divas, e sua templo a File ia es un sentro relijial per e egipsianes e nubianes. El ia es crededa como protejente la rena de sua enemias, governante la sielos e la mundo natural, e como avente potia supra tota fortuna e destinia.

En la periodo eliniste (323-30 aec) cuando Egipte ia es renada e colonida par elinicas, Isis ia comensa es adorada par elinicas e egipsianes, con un dio nova Serapis. Sua adora ia sperde a otra partes de la mundo mediteraneo. Alga cualias de divas elinica ia es adotada par el, como la inventa de sposi e la proteje de barcones a mar. En cuando la cultur eliniste ia es asorbeda par Roma en la sentenio prima aec, la culto de Isis ia deveni un parte de la relijio roman. An si sua adorores ia es un proportio peti de la popla de la Impero Roman, los ia pote es trovada tra la impero. Sua seguores ia developa festas distinguida como la *Navigium Isidis*, e seremonias de inisia cual ia sembla los de otra cultos de misteria. Alga de sua adorores ia dise ce el inclui tota potias divin de femia en la mundo.

La adora de Isis ia es parada par la veni de cristianisme en la sentenios cuatro e sinco ce. Posible, sua adora ia influe credes cristian como la venera de Maria, ma la evidentes per esta influe es ambigui e controversal. Isis continua apare en la cultur de la mundo ueste, spesial en misticisme e neopaganisme, comun como un personi de natur o la aspeta femin de la divin.
Maria (madre de Jesus)

**Maria** ia es un fem iudi de Nasrat en la rejion de Galil en la sentenio prima ec. Lo ia es la madre de Jesus, seguente la Atesta Nova de la Biblia e la Curan. La evanjelios de Mateo e Luca en la Atesta Nova e la Curan descrive Maria como un virjin. En cristianisme, el ia consepi Jesus cuando el ia es un virjin, tra la Spirito Santa. La consepi miraclosa ia aveni cuando el ia es prometeda a Josef. Maria ia acompania Josef a Betlehem, do Jesus ia nase.

La evanjelio de Luca comensa sua nara de la vive de Maria a cuando la anjel Gabriel ia apare a Maria e ia anunsia sua eleje divin per es la madre de Jesus. Seguente la evanjelios, Maria ia es presente a la crusi e es representada como un membro de la comunia cristian temprana en Ieruxalim. Seguente la credes de la eglesas catolica e ortodox, a la fini de sua vive, sua corpo ia es direta asendeda a sielo.

Maria ia es respetada de cristianisme temprana, e es videda par miliones como la santa la plu meritosa de la relijio. El es alegada como apare miraclosa a credores a multe veses tra la sentenios. La setos ortodox, catolica, anglican, e luteran crede ce Maria, como madre de Jesus, es la Madre de Dio (elinica: Θεοτόκος). On ave alga diversia en la credes sur Maria e la modos de adora en la tradisiones variosa de cristianisme. La eglesa catolica ave dogmas distinguinte sur Maria, pd sua rol como Madre de Dio, la consepi pur de el mesma, sua virjinia eterna, e sua asende a sielo. Multe protestantes minimi la rol de Maria en cristianisme, fundida sur sua poca referes en la Biblia. Maria ave ance un rol respetada en Islam, do un de la capitoles plu longa de la Curan es sur el.
Trofeo de la Alpes

La **Trofeo de la Alpes** (latina *Trophaeum Alpium*, franses *Trophée des Alpes*) es un trofeo roman selebrante la vinse desidente de la imperor Augusto sur la tribus ci ia popla la Alpes. La ruinas de la monumentos es en La Turbie (Frans), a alga cilometres de Monaco.
Rol de cristianisme en sivilia

La **rol de cristianisme en sivilia** es complicada entretexeda con la istoria e formi de la sosia ueste. Tra sua longa istoria, la Eglesa Cristian ia es un fonte de servis sosial como educa e cura medical, inspira per arte, cultur e filosofia; e un juor influente en politica e relijio. Lo ia promove sur multe sentenios la ensenias de Jesus en la mundo ueste como ance tra otra nasiones. Festa como Pascua e Natal es marcada como vacanses publica, la calendario gregorian ia es adotada internasional como la calendario sivil, e la calendario mesma es mesurada de la data de la nase de Cristo.